
VENDIM
Nr. 17, datë 20.1.2021

PËR TRANSFERIMIN, NË PRONËSI TË BASHKISË TIRANË, TË NJËSISË ADMINISTRATIVE TIRANË, TË PASURIVE ME NR. 7/619, 7/620, 7/621, NË ZONËN KADASTRALE 8230

Në mbështetje të nenit 100 të Kushtetutës dhe të neneve 3 e 5, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Transferimin, në pronësi të Bashkisë Tiranë, të njësisë administrative Tiranë, të pasurive me numër 7/619, me sipërfaqe trualli 600 m2 dhe sipërfaqe ndërtese 81 m2, 7/620, me sipërfaqe trualli 2032 m2, sipërfaqe ndërtese 1475 m2, 7/621, me sipërfaqe trualli 25310 m2, sipërfaqe ndërtese 2454,7 m2, në zonën kadastrale 8230, sipas hartës treguese bashkëlidhur këtij vendimi, për t’u përdorur në funksion të zbatimit të projektit të rindërtimit.
2. Pronat e përmendura në pikën 1, të këtij vendimi, i shtohen listës përfundimtare të pjesshme të pronave të paluajtshme publike shtetërore, që i bashkëlidhet vendimit nr. 219, datë 21.3.2017, të Këshillit të Ministrave, “Për miratimin e listës përfundimtare të pjesshme (pjesa e parë + pjesa e dytë) të pronave të paluajtshme publike shtetërore, që transferohen në pronësi ose në përdorim të njësisë administrative Tiranë, Bashkia Tiranë, të qarkut të Tiranës”, të ndryshuar.
[bookmark: _GoBack]3. Ngarkohen Ministria e Financave dhe Ekonomisë, Bashkia Tiranë dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe

HARTA TREGUESE E REGJISTRIMIT

(Fragment)

ZYRA E REGJISTRIMIT A. IDENTIFIKIMI | PASURISE
TE PASURIVE TE PALUEJTSHME ZONA KADASTRALE ~ 8230
NR. | PASURISE: 7/619 VOL 30 FQ 80
INDEKSI | HARTES: TR-U-0 SHKALLA: 1:500
ADRESA E PASURISE: Rrethi TIRANE Q/F TIRANE
Rr/L: K.PEZES P/G SH K cfp

B. KUFIZIMET C. PRONARI

ZYRA E REGJISTRIMIT A. IDENTIFIKIMI | PASURISE
TE PASURIVE TE PALUEJTSHME ZONA KADASTRALE 8230
NR. | PASURISE: 7/620 VOL 30 FQ
INDEKSI | HARTES: TR-U-0 SHKALLA: 1:500
ADRESA E PASURISE: Rrethi TIRANE Q/F TIRANE
Rr/L: K.PEZES PIG SH K __Ap

A. IDENTIFIKIMI | PASURISE

ZONA KADASTRALE 8230

NR. | PASURISE: 7/621 VOL 30 FQ g2

